མ་གསུམ་བསྐུལ་པ་ཐོག་མདའ་
འབར་བ་བཞུགས་སོ། །
༄༅། །སྟོན་པ་ཀུན་ཏུ་བཟང་པོ་ལ་ཕྱག་འཚལ་ལོ༎ གང་ཞིག་དད་མོས་ལྡན་པའི་གཤེན་པོ་
ཡིས། ཚེ་གཅིག་ཐར་པའི་དོན་དུ་གཉེར་བ་ལ། ལོག་པར་ལྟ་ཞིང་འགལ་བྱེད་དགྲ་བྱུང་ན། ཚར་གཅོད་གདུལ་ཞིང་
བསྒྲལ་བའི་དོན་ཕྱིར་དུ། བཀའ་ཡི་བྱ་ར་མ་གསུམ་ལས་ལ་རྦད། དབེན་པའི་གནས་སུ་ཚོགས་བསགས་སྔོན་འགྲོ་
བྱ། མ་ཉེས་དཔང་གཟུག་དམ་ཅན་ལས་ལ་སྦྲན། གཙང་མའི་ས་ལ་མཎྜལ་གྲུ་བཞི་བརྩེགས། སྐང་རྫས་མཆོད་རྫས་རྟེན་
རྫས་མ་ལུས་བསགས། ལྷོ་ནུབ་མཚམས་སུ་བསད་པའི་འབྲུབ་ཁུང་བཅའ། ནང་དུ་བརྣག་པའི་ལིངྒ་མིང་རུས་བཅུག །
དུག་ཁྲག་ཉུངས་ཐུན་བྲབ་ཅིང་ཕུར་བུ་གདབ། །སྲོག་སྙིང་རྣམ་གསུམ་གང་འགྲུབ་བཟླ་བར་བྱའོ། བསྭོ་ཨཱོྃ་མ་མ་
ཛ་ར་ཙ་ཁྲག་འཐུང་མ་བྷྱོཿ། །བསྭོ་ཨོཾ་མ་མ་ཛ་ད་ར་མ་ཏི་བྷྱོཿ། །བསྭོ་ཨཱོྃ་མ་མ་ཛ་ཙ་ཤུ་
ཁ་ལ་དུང་དུང་དུན་བྷྱོཿ། རྟགས་ནི་བུ་མེད་དཀར་མོ་དང་།། སྨུག་མོ་ནག་མོའི་ཁྲོམ་ཚོགས་ཀྱིས།༎ འཇིག་
རྟེན་ཁམས་རྣམས་གང་བ་དང་།། བདག་གི་བཀའ་ཉན་ལས་བྱེད་འབྱུང་།། དེ་ཚེ་དྲག་ཏུ་འདི་སྐད་དོ།། བསྭོ་ཡེ་
ཤེས་དབྱིངས་ཀྱི་གསས་མཁར་ན། དཀར་མོ་སྲིད་པའི་རྒྱལ་མོ་ནི༎ འཇིགས་པའི་
བུ་མེད་རྔམ་པའི་ལུས།། ཟ་བྱེད་ཆེན་མོ་ཁྲག་འཐུང་མ༎ གདུག་མོ་དུག་འདུལ་རེ་
ཤག་སྨན།། དུང་ཤེལ་ཁྲོ་མོ་དཀར་མོ་ལ།། འབྱུང་པོ་འདུལ་བའི་ཐོར་ཚུགས་ཅན།།
ལྕགས་ཀྱི་རལ་པ་ཤ་ར་ར། ཤེལ་གྱི་ལན་ཕྲན་སི་ལི་ལི།། རལ་པ་སྤྲུགས་པའི་སྐྲ་
གསེབ་ནས།། དུང་དང་ཤེལ་གྱི་སེར་ཆེན་འབེབས།། སྤྱན་མིག་ཉི་མའི་འོད་བ
ཚ།། ཤངས་ནས་བུ་ཡུག་སྔོ་དམར་འཐུལ༎། ཤེལ་ཕུར་གཏམ་པའི་མཆེ་བ་ཅན།།
གཡས་པ་ལྕགས་ཀྱུ་ཁྱུང་སྡེར་ཐོགས།། དམ་ཉམས་དགྲ་བོ་འགུག་པར་བྱེད།།
146

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
གཡོན་པ་ཤེལ་གྱི་ཕུར་པ་འདྲིལ། ལས་ཀྱི་དགྲ་ལ་ཕུར་པ་ཐོབ།། ཤེལ་གྱི་བྱ་ཁྲ་ཆིབས་
སུ་བཅིབས།། ཤར་གྱི་ཕྱོགས་ནས་རྒྱུག་འདྲོལ་ཞིང་།༎ རུ་སྦལ་དཀར་མོའི་འདོར་
སྟབས་ཅན།། དཀར་མོ་འབུམ་སྡེའི་དབུས་ནས་འགྱིང་།། སྲིད་པའི་བུ་མེད་དབལ་
མོས་བསྐོར།། ལས་ངན་བདུད་དང་སྲིན་པོ་དབང་དུ་བསྡུད།། གཉིས་མེད་དབྱིངས་
ནས་ཐུགས་དམ་རྒྱུད་བསྐུལ་གྱིས།། དམ་ཚིག་བསྙེན་པའི་ལས་ལ་གཤེགས་སུ་
གསོལ།། སྲིད་པ་གཡུང་དྲུང་བོན་གྱི་བསྟན་པ་སྲུངས། དམ་ཚིག་ཅན་གྱི་གཤེན་
ལ་བྱ་ར་མཛོད།། ལས་ཀྱི་མནར་བའི་དགྲ་བོ་ཐུན་བུར་ཐུས།། བཅོལ་པའི་ཕྲིན་
ལས་མ་ལུས་གྲུབ་པར་མཛོད།། བསྭོ་མཱཾ་མ་མ་ཛ་ཁྲག་འཐུང་དམཪ་ལ་ཛ་ཛ་ཐུན་
བྷྱོཿ། ཞེས་བསྐུལ་ལོ། བསྭོ་དྲག་པོ་གྲུ་གསུམ་ཨེ་ཡི་གསས་མཁར་ན།། སྨུག་མོ་སྲིད་རྒྱལ་
བདུད་འདུལ་དྲག་མོ་རྒྱལ།། སྨུག་ནག་མི་སྲུན་ཁྲོ་གཉེར་རལ་གཅིག་མ། མཐིང་
ནག་འཇིགས་པ་ནམ་མཁའི་གོ་ཟུར་ཅན། བདུད་འདུལ་ཆེན་མོ་རྔམ་ཆེན་འཁྲོས་
པའི་སྐུ། དྲ་མ་ནེ་རྒྱུང་རལ་ཅིག་དགྲ་འདུ་ལ་མ། གསང་བའི་ཐིག་འདེབས་ལྷ་མོ་བྱམས་
མ་ཁྱེད། དབུ་ཡི་རལ་པ་ཐོར་ཙུག་གཅིག་ཏུ་བཅིངས།། གཡུ་ཡི་རལ་པ་སྤྲུག་པའི་
སྐྲ་གསེབ་ནས།། ཁྲག་གི་བུ་ཡུག་སེར་ཆེན་ཤ་རྒལ་འབབས།། གདུག་པའི་སྤྱན་
བཟློག་གནམ་ལྕགས་མཆེ་བ་གཙིག །གཡས་ན་ཞེ་སྡང་ཙིཏྟ་དམར་འབྱིན་བསྣམས།
དམ་ཉམས་དགྲ་བོའི་གློ་སྙིང་ནང་ཁྲོལ་འབྲབ།། གཡོན་པར་དྲག་ཤུལ་ཐབས་ཀྱི་
མདུང་མོ་བསྣམས། ལས་ཀྱི་མནར་བའི་དགྲ་བོ་ལྕུར་ཕུང་བྱེད།། ཁྱེད་ཀྱི་ཆིབས་
སུ་དྲེའུ་ནག་ཁ་དཀར་བཅིབས། གྱེན་ཐུར་མེད་པར་བང་རྒྱུག་དགྲ་བོ་ལེན། བདུད་
འདུལ་སྲིན་མོ་གདུག་པའི་སྒྲོལ་གིང་མ།། བུ་མེད་སྨུག་ནག་འབུམ་གྱི་དབུས་ན་
འགྱིང་༎ སྲིད་པའི་བུད་མེད་ཁྲམ་འཚོགས་བྱེ་བས་བསྐོར།། ལས་ངན་བདུད་དང་
སྲིན་པོ་དབང་དུ་བསྡུད།། གཉིས་མེད་དབྱིངས་ནས་ཐུགས་དམ་རྒྱུད་བསྐུལ་གྱི།།
147

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དམ་ཚིག་བསྙེན་པའི་ལས་ལ་གཤེགས་སུ་གསོལ།། སྲིད་པ་གཡུང་དྲུང་བོན་གྱི་
བསྟན་པ་སྲུངས།། དམ་ཚིག་ཅན་གྱི་གཤེན་ལ་བྱ་ར་མཛོད།། ལས་ཀྱིས་མནར་བའི་
དགྲ་བོའི་སྲོག་རྩ་ཆོད།། བཅོལ་པའི་ཕྲིན་ལས་མ་ལུས་གྲུབ་པར་མཛོད༎ བསྭོ་ཨཱོྃ་
མ་མ་ཛ་ད་ར་ཏི་སྟ་ར་དུ་ཤ་དགྲ་བོའི་སྙིང་ལ་ཐུན་བྷྱོཿ། ཞེས་བསྐུལ་ལོ། བསྭོ་རྒྱ་མཚོ་མུ་
ལེ་ཧད་ཀྱི་ནང་ཤེད་ན། ནག་མོ་སྲིད་པའི་རྒྱལ་མོ་ནི།། ཁམས་གསུམ་དབང་བསྡུད་
མཐུ་མོ་ཆེ༎ སྲིད་གསུམ་ཟིལ་གནོན་དྲག་ཤུལ་ཅན།། ཁྱབ་བྱེད་ཀུན་སྒྲོལ་རྒྱལ་མོའི་
མཐིང་ནག་རལ་པ་སྤྲིན་ལྟར་གཏིབ།། རལ་པ་སྤྲུགས་པའི་སྐྲ་གསེབ་ནས།།
གནམ་ལྕགས་ཐོག་དང་སེར་བ་འབེབས།། སྐུ་མདོག་ནག་མོ་ཁྲག་དང་ཞག་གིས་
བརྒྱན།། ཁྲག་གི་མིག་བཟློག་དུང་གི་མཆེ་བ་གཙིག །གཡང་གཞི་སྦྲུལ་དང་ཐོད་
ཕྲེང་སེ་རལ་ཁ། སྐུ་ལས་འོད་བྱུང་སྟོང་ཁམས་མེ་ཡིས་བསྲེག །གཡས་པར་རལ་
གྲི་མེ་འོད་ཚྭ་ཚྭ་འཕྲོས༎ གཡོན་པར་མི་ཕྱུགས་གསོད་པའི་ཁྲམ་ཤིང་ཐོགས།། ནག་
མོ་གཅེར་བུ་ཁྲོས་འཚིག་རྔམ་པའི་སྐུ།། མི་བཟད་གདུག་པའི་ཞེ་སྡང་ཐུགས་ལ་
འབར།། སྟོང་ཁམས་སྒྲོལ་བའི་ཞལ་མཆིས་དྲག་ཤུལ་ཅན། ཆིབས་སུ་གཡུ་ཡི་ཁྱུང་
ཆེན་ལྡིང་བ་བཅིབས།། འཇིག་རྟེན་སྤྲུལ་པས་འགེངས་ཤིང་ཕྱོགས་མཚམས་ཀུན་
ཏུ་རྒྱུག །ཤ་དང་ཁྲག་ལ་དགའ་བས་མ་ལུས་དགྲ་སྲོག་གཅོད། བུད་མེད་ནག་མོ་
འབུམ་ཚོའི་དབུས་ན་འགྱིང༌།། གནོད་སྦྱིན་མི་སྲུན་ཕུང་བྱེད་ནག་མོས་བསྐོར།
དལ་ཡམས་ནད་ཀྱི་བདག་མོ་ཆེན་མོ་ཁྱེད། གཉིས་མེད་དབྱིངས་ནས་ཐུགས་དམ་
རྒྱུད་བསྐུལ་གྱི།། དམ་ཚིག་བསྙེན་པའི་ལས་ལ་གཤེགས་སུ་གསོལ། སྲིད་པ་གཡུང་
དྲུང་བོན་གྱི་བསྟན་པ་སྲུངས༎ དམ་ཚིག་ཅན་གྱི་གཤེན་ལ་བྱ་ར་མཛོད།། ལས་ཀྱི་
མནར་བའི་དགྲ་བོའི་ཁུང་ཁྲག་དྲོངས།། མ་གཡེལ་བཅོལ་པའི་ཕྲིན་ལས་གྲུབ་པར་
མཛོད།། བསྭོ་ཨཱོྃ་མ་མཛ་ཛ་ཙ་ཤུ་དེ་ཙ་ཡ་མ་དགྲ་བོའི་སྙིང་ལ་དུན་བྷྱོཿ། ཞེས་བསྐུལལོ།། དེ་
148

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
་
ནས་འབྲུབ་ཁུང་དུ་ཐུན་གྱིས་བྲབ་ཅིང་རྒྱལ་མོ་གསུམ་གྱི་བསད་པའི་སྔགས་འདི་བཟླའོ༎
བསྭོ་ཨཱོྃ་མ་མ་ར་ཙ་
ཏ་ར་མ་ཏི་མ་ཙ་ཤུ་ཁ་ལ་དུང་། གྲན་ཙེ་ཉེ་ན་ཐུམ་རི་ལི་ལི། དེ་ཆོ་རག་མོ། །སྲོག་
ལོང་། དབུགས་ཆོད། སྙིང་ཙ་ལ་འདུས་འདུས་རྦད་རྦད། ཅེས་བསད་པའི་ལས་བྱའོ། །
གང་ཞིག་དགེ་བ་ལ་བར་ཆོད་བྱེད་པ་དེ་ཟླ་བ་དྲུག་ན་ནད་ཀྱིས་འཆི་བར་ངེས་སོ།། བཀའ་ཡི་བྱ་ར་མ་གསུམ་ཞེས་བྱ་
བ་རྒྱལ་མོ་གསུམ་གྱི་སྒྲུབ་ཐབས་བསྟན་པ་རྫོགས་སོ། ཨུ་ཡ། ཨགྒིཾ། ལི་ཤོ་ཧོ། སྤ་དྲོའི་གཏེར། ཁུ་ཚ་སྨན་པས་བཏོན།
རོང་གི་མགར་སྟོན་ལ་བབ་པའོ།། ཞེས་པ་འདིའང་རྫོགས་པ་ཆེན་པོའི་བཀའ་ཡི་སྲུང་མ་རུ་ཤར་རྫ་པས་ཟུར་དུ་བཀོལ་
དེ་བྲིས་པའོ།།
149

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
རྫོགས་པ་ཆེན་པོ་སྐུ་གསུམ་རང་ཤར་ལས།